तत्कालीन सेन्चुरी बैंकका अध्यक्षसहित आठ जना पक्राउ
कर्जा दुरुपयोगको आरोपमा तत्कालीन सेन्चुरी बैंक (हाल प्रभु बैंकमा मर्ज भएको) का अध्यक्ष राजेशकुमार श्रेष्ठसहित आठ जनालाई प्रहरीले पक्राउ गरेको छ । 
काठमाडौँ — कर्जा दुरुपयोगको आरोपमा तत्कालीन सेन्चुरी बैंक (हाल प्रभु बैंकमा मर्ज भएको) का अध्यक्ष राजेशकुमार श्रेष्ठसहित आठ जनालाई प्रहरीले पक्राउ गरेको छ । प्रहरीको केन्द्रीय अनुसन्धान ब्यूरोले सोमबार काठमाडौंसहित विभिन्न जिल्लाबाट अध्यक्ष श्रेष्ठ, सञ्चालक समिति सदस्यहरु सुनिलकुमार न्यौपाने, गीता प्रधान, रमेशकुमार निरौला, रणबहादुर श्रेष्ठ, राजेशकुमार दली, उमाकुमारी श्रेष्ठ र शिवगोपाल रिसाललाई पक्राउ गरेको हो । यसअघि सोही कसुरमा तत्कालीन सेन्चुरी र हाल प्रभु बैंकमा कार्यरत रहेका १० जना पक्राउ परेका थिए । उनीहरुलाई प्रहरीले हाजिरी जमानीमा रिहा गरेको छ । सोही कसुरमा सोमबार थप आठ जना समातिएका हुन् । 